Ιασόνιον Μαργιανής

Το Ιασόνιον ήταν αρχαία πόλη στην επαρχία Μαργιανής, στην κεντρική Ασία, η θέση της οποίας εκτιμάται στο σημερινό Τουρκμενιστάν, βόρεια της πόλης Χεράτ του Αφγανιστάν. Δεν είναι βέβαιο σε ποια περίοδο ακριβώς ανάγεται η ίδρυσή του. 

Αναφορές
Αναφορές στο Ιασόνιο υπάρχουν τον 2ο αιώνα από τον Κλαύδιο Πτολεμαίο και το 4ο αιώνα από τον Αμμιανό Μαρκελλίνο. Ο Πτολεμαίος αναφέρει το Ιασόνιον ανάμεσα στις άλλες πόλεις της Μαργιανής: Αριάκα, Σίνα ή Σήνα, Αράθα και Αργαδίνα.Κλαύδιος Πτολεμαίος, Γεωγραφική Υφήγησις, 6.10.3  Ο Αμμιανός αναφέρει ότι το Ιασόνιον, η Αντιόχεια (μετέπειτα Μερβ) και η Νίσαια (ή Νίγαια) ήταν οι γνωστότερες πόλεις της Μαργιανής.Αμμιανού Μαρκελλίνου Ιστορίαι (Res gestae) βιβλίο XXIII, 6, 54:  Sedes vicinas post Hyrcanos sortiti sunt Margiani, omnes paene collibus altis undique circumsaepti, ideo a mari discreti. et quamquam pleraque sunt ibi deserta soli aquarum penuria, quaedam tamen habent oppida; sed Iasonion et Antiochia et Nigaea sunt aliis notiora. 

Τοποθεσία
Ως προς την τοποθεσία της αρχαίας πόλεως οι ερευνητές θεωρούν πιθανά τρία σημεία:
 Τη θέση Γιαρίμ Τεπέ (Yarim tepe), δυτικά των κωμοπόλεων Takhta Bazar και Baylyn του νοτίου ΤουρκμενιστάνBarrington Atlas of the Greek and Roman World, βλ. και  ().
 Τη θέση Ακ Τεπέ (Ak tepe), όπου ο ποταμός Κουσκ (Kushk) ενώνεται με τον Μουργκάμπ (Murghab , τον ποταμό Μάργο των αρχαίων Ελλήνων) Αναφέρεται από τον Weissbach, στο Realencyclopädie der Classischen Altertumswissenschaft . Βλ. Cohen 2013, σ. 276. ()
 Την ίδια τη Μερβ του ΤουρκμενιστάνC. Rapin, Afghanistan ancien carrefour, 147, ν.20, 1998. Βλ. Cohen 2013, σ. 276. ()

Το ίδιο όνομα, Ιασόνιο, χρησιμοποιήθηκε για το Ιασόνιο Άκρο, χερσόνησο στη Μαύρη Θάλασσα,Ιασόνειον Άκρον, Επιτροπή Ποντιακών Μελετών αλλά και οικισμό με το ίδιο όνομα (Τουρκικά: Γιασόν / Jason) στην περιοχή.Ιασώνειον, Γιασών, Επιτροπή Ποντιακών Μελετών, Πηγή: Γεωγραφία του Πόντου, Γ. Δομνηνού 1896 - Κέντρο Μικρασιατικών Σπουδών

 Παραπομπές 

Πηγές

 Κλαυδίου Πτολεμαίου, Γεωγραφική Υφήγησις,  6.10.3
 Αμμιανού Μαρκελλίνου, Ιστορία (Res gestae), 23, 6, 54

Κατηγορία:Αρχαίες πόλεις του Τουρκμενιστάν
Κατηγορία:Αρχαίες πόλεις της Περσίας